
e kindergarten The issue of kindergartens at the second educational congress (1896) and the 
e Hungary pedagogical press of the time ] The second education congress in Hungary in 1896 — the 
e educational congress year of the millennium celebrations — was held nearly a half-century after the first 
e pedagogical press congress. The relevant literature reveals that the first Hungarian universal teacher meeting 
e document analysis in 1848 focused on kindergarten education and kindergarten teajcher training issues. A 


special subcommittee dealt with the issues of childcare, and several forward-looking 
reform proposals emerged. Ferenc Ney, an outstanding representative of Hungarian 
kindergarten pedagogy at the time, was the president of the first universal teacher meeting. 

The domestic kindergarten system also developed significantly in the first half of the 
Dualism Era (1867-1918). The XV. Act on Childcare issued in 1891 reflected the results. 
The law was a significant step forward but left many unsolved problems. 

This presentation addressed the following research guestions. What were the main 
kindergarten problems discussed at the second education congress? Were the issues 
addressed the most pressing in the domestic kindergarten system? Were forward-looking 
answers available for problematic guestions? What was later realized from the goals set 
there? We also examine how significant the issues of kindergarten and the representatives 
of kindergarten pedagogy were at the second education congress. Furthermore, how did 
the kindergarten aspects of the educational congress appear in the pedagogical press of the 
time? What was the impact of the preparations, the event and its afterlife? We primarily 
examine issues of: "Kisdednevelés" — the professional newspaper for kindergarten 
teachers at that time — and "Néptanítók Lapja" published between 1894 and 1898. 

The following comprises the main research results. Compared to the first congress, the 
guestions and representatives of the kindergarten matter were given less weight at this 
meeting. Perhaps the most forward-looking proposal was the unification of kindergarten 
teacher and teacher training, but this did not materialize later. Mainly, the kindergarten 
pedagogy press organ, "Kisdednevelés", dealt with the kindergarten aspects of the 
congress. 

Document analysis was the core method employed in the research. The specialized 
literature and articles on the topic published in the two professional journals are analyzed 
according to predetermined criteria. 


KULCSSZAVAK ABSZTRAKT 

e óvodaügy Majdnem fél évszázaddal az elsőt követően, 1896-ban, a millenniumi ünnepségek évében 
e Magyarország rendezték meg a második nevelésügyi kongresszust hazánkban. Mint a vonatkozó szak- 
e tanügyi kongresszus irodalmakból ismert, az 1848 nyarán rendezett első magyarországi egyetemes 
e pedagógiai sajtó tanítógyűlésen az óvodai nevelés és az óvodapedagógus-képzés kérdései nagy je- 
e dokumentumelemzés lentőséggel bírtak. A kutatás tanulmányunkban összefoglalt, főbb eredményei a követ- 


kezők: az óvodaügy kérdései és képviselői az első kongresszussal összevetve kisebb súlyt 
kaptak ezen a századvégi gyűlésen, bár volt egy önálló szakosztályuk. Talán az óvó- és 
tanítóképzés egyesítése volt a leginkább előremutató javaslat, ez azonban később nem 
vált valósággá. Főképp az óvodapedagógiai sajtóorgánum, a Kisdednevelés foglalkozott 
a kongresszus óvodaügyi vonatkozásaival. 

Bevezetés 


1896. július 2. és 11. között zajlott le hazánkban a második országos és egyetemes 
tanügyi kongresszus. A nagyszabású oktatásügyi rendezvényen a munka együttes és 
szakosztályi ülések keretében folyt. A szakosztályok száma 18 volt, de mint , népis- 
kolai szakosztály", csatlakozott a rendezvényhez a vele egyidőben működő ötödik 
egyetemes tanítógyűlés is (Felkai, 1971). A szakosztályok egyike a kisdednevelési 
volt, így a kisdedóvás ügye jelentős súllyal szerepelt a kongresszuson. 

Az általános neveléstörténeti irodalomban a második nevelésügyi kongresszus 
munkájának számbavételére, eredményeinek, jövőbe mutató voltának értékelésére 
születtek színvonalas írásművek (Felkai, 1971; Zibolen, 1967; Széchy, 1997; Kele- 
men, 2008). Nincs tudomásunk azonban a hazai óvodaügy, óvodapedagógia múltját 
feldolgozó olyan régi vagy újabb szakirodalomról, amely a második nevelésügyi 
kongresszus óvodaügyi vonatkozásait behatóan tárgyalná. Simon Gyula még 1967- 
ben megjelent rövid, négy kongresszus munkáját áttekintő írásában ugyan az óvoda- 
ügyi vonatkozásokra koncentrált, de a második kongresszus kisdednevelési szakosz- 
tályának témáiból, vitáiból csak néhány gondolatot emelt ki, és az ismertetésben, 
értékelésben a teljesség igénye nélkül járt el (Simon, 1967). 

Tanulmányunkkal éppen ezt a hiányt szeretnénk pótolni. Az előzmények, az első 
tanügyi kongresszus kisdedóvási vonatkozásainak és az óvodaügy korabeli helyzeté- 
nek vázlatos áttekintése után tanulmányunk fő témája a második tanügyi kongresz- 
szus kisdednevelési szakosztályában tárgyalt témák, lezajlott viták számbavétele és 
értékelése lesz. A teljesség igénye nélkül kitérünk a rendezvény, illetve a kisdedóvási 
vonatkozások korabeli pedagógiai sajtóvisszhangjára is. 


Előzmények 


Mint ismeretes, hazánk első egyetemes tanítógyűlése 1848. július 20-24. között zaj- 
lott le (Orosz, 1971). Ennek nagyon nagy volt a jelentősége, hiszen a magyarországi 
pedagógusok első jelentős megmozdulása volt. Képviseltették magukat az összes fe- 
lekezet és iskolatípus pedagógusai, és az ott megfogalmazott javaslatok évtizedekre 
irányt mutattak az oktatásügyi reformoknak, még a dualizmus korának első felében 
is (L. erről: Orosz, 1971; Zibolen, 1967; Kelemen, 2008). 

Nagy jelentőségű volt az első egyetemes tanítógyűlés a reformkorban széles tár- 
sadalmi összefogás révén jelentősen fejlődő óvodaügy számára is (Vág, 1979; 
Sztrinkóné, 2009). A kisdedóvás súlyát a rendezvényen közvetve az is emelte, hogy 
a kongresszus elnökévé Ney Ferencet, a pesti Magyar Nevelési Társaság elnökét és 
a kisdedóvóképző igazgatóját választották (Orosz, 1971). A gyűlés mindössze négy 
szakosztálya közül az egyik a , Kisdedóvási, elemi és mindkettőnek képezdei szak- 
osztálya" volt, melynek munkáját a már említett Ney Ferenc irányította. A kisded- 
óvás ügye szerepelt már a kongresszus kezdetén kiosztott , Javaslati irányeszmék- 
ben" is. A 12. és 13. pontok alatt olvashatjuk az alábbi kívánalmakat: , Minden elemi 

tanoda kapcsoltassék össze kisdedóvodával és viszont. A tanítói képezdék egy- 
szersmind kisdedóvói képezdék is legyenek" (Orosz, 1971:82). 

A fent említett szakosztály kisdedóvási al-szakosztálya , A kisdedóvási nevelés 
fő vonalai" címen az óvodaügy megreformálandó kérdésköreiről egy részletes javas- 
latot készített. A javaslatcsomagban számos olyan előremutató törekvés fogalmazó- 
dott meg, melyeket ismert történeti okokból részben csak jóval később, a dualizmus 
korában sikerült realizálni, illetve megoldandó problémákként még a századfordulón 
is jelen voltak, és helyet kaptak a második tanügyi kongresszus témái között is. 

A dokumentum hazánkban máig ható érvénnyel definiálja a kisdedóvást: , A kis- 
dedovás, mint a gyermeknek legelemibb köznevelése, annak testi és lelki veszé- 
lyektöli megóvásban, és mind kétrendű tehetségeinek ébresztése- és fejtésében áll" 
(Tavasi, 1848:11). Már ebből a definícióból is kitűnik, de a szöveg megfogalmazói 
alább konkrétabban is megfogalmazzák a hazai óvodapedagógia egyik legfőbb sajá- 
tosságát, az óvodai nevelés és iskolai tanítás éles megkülönböztetését. , Az ovoda 
nem lévén iskola, hanem valóságos elemi köznevelési intézet, a kisdedovás feladata 
nem tanítás, hanem ovás, erőfejtés, s minden nevelés leggyakorlatibb tényezője, a 
szoktatás" (Tavasi, 1848:12). Majd látni fogjuk, a második tanügyi kongresszus kis- 
dednevelési szakosztályának is egyik fontos témája lesz a kisdednevelés nem isko- 
laszerű, családias jellege. 

Ha itt még csak finoman is, de már tetten érhető a magyar nyelv és kultúra ter- 
jesztésének kívánalma. Az óvodai személyzettel kapcsolatban olvashatjuk: , AZ ovo- 
dát vezérlő, vagy az azt közvetlenül kezelő egyének szerinti nép- és tájnyelven kívül, 
mindenesetre magyarul is tudjanak" (Tavasi, 1848:11). A második kongresszuson 
majd a kisdednevelés nemzeti iránya már jóval nagyobb hangsúlyt kap. 

A reformkori óvodapártolók fő törekvései, az állami szerepvállalás és az óvodák 
széles körű elterjedésének kívánalmai nagy hangsúllyal szerepeltek a dokumentum- 
ban. , Az ovoda álladalmi intézet. Kívánatos, hogy az egész hazában a helybeli népes- 
ségekhez képest elegendő ovodák állíttassanak. A társias fejlődés jótékony szempont- 
jából, a kisdedovás minden rendű szülők gyermekeire egyiránt üdvös. Az ovónevelő 
mint állami hivalnok illendő dijt huz az álladalomtol; s annak idejében mind ő, mind 
netáni özvegye s árvái 15 nyugdijaztassanak" (Tavasi, 1848:12). Az állami szerepvál- 
lalás az 1891. évi kisdedóvási törvény elfogadásával realizálódott, így a második kong- 
resszuson ez már nem volt téma. A kellő számú óvoda létesítésének tárgyában azonban 
még 1896-ban is sok volt a tennivaló, az óvodalétesítés vontatott volta, illetve annak 
szorgalmazása direkten mégsem vált a második kongresszus főbb kérdéskörévé. 

Kimondva-kimondatlanul az óvodák szélesebb körű elterjedését célozta az is, 
hogy óvodák állítását az 1848-as dokumentum különállóan vagy elemi tanodával ösz- 
szekapcsolva is lehetővé kívánta tenni. Mint fentebb láttuk, a , Javaslati irányeszmék" 
radikálisabban fogalmazott, minden iskolához óvodát is akart kapcsolni. , A kisded- 
óvási nevelés fő vonalai" című javaslatcsomag végén részletes, több pontból álló ter- 
vezetet olvashatunk az óvóképzés megújításáról. A tanulmányi idő 2 évre emelésén túl 
a tervezet talán legfontosabb törekvése az óvó- és tanítóképzés egyesítése volt: , Az 
ovónevelők úgy képeztessenek, hogy egyszersmind elemi tanitók is lehessenek és 

viszont" (Tavasi, 1848:13). A tanító- és óvóképzés egyesítése nagyon fontos, és nagy 
vitát kiváltó témája lett aztán a millenniumi év tanügyi kongresszusának is. 

Az önkényuralom korában az első tanügyi kongresszus kisdedóvással kapcsolat- 
ban megfogalmazott célkitűzései nem válhattak valóra. A kiegyezést követően azon- 
ban elhárultak az óvodaügy fejlődését gátló akadályok. 1868-ban báró Eötvös József 
kultuszminiszter a népiskolákkal együtt az óvodaügyet is törvényileg kívánta szabá- 
lyozni, de ehhez az országgyűlési vitában nem kapta meg a kellő támogatást. 1870- 
ben újra megkísérelte a törvényes rendezést, de törekvéseit ekkor sem koronázta si- 
ker. Az önkényuralom időszakára jellemző stagnálás után ismét növekedni kezdett 
azonban az óvodák száma. Megélénkült az egyesületi élet, és új óvodapedagógiai 
irányzatok jelentkeztek (L. erről: Vág, 1979; Sztrinkóné, 2009). Az 1870-es évek 
első felében vidéken is létesültek rövid ideig működő óvóképző tanfolyamok, mégis 
a dualizmus korának első felében két fővárosi egyesületi képzőintézmény játszott 
meghatározó szerepet a hazai óvóképzésben (Patyi, 2010). 

A dualista korszak közepén született meg hazánk első kisdedóvási törvénye 
(1891. évi XV. tc. a kisdedóvásról). Az óvodaügyet pártoló egyesületek, személyek 
régi törekvése vált ezzel valóra. A törvény vitájában a kisgyermeknevelés fejleszté- 
sének szempontjai és a nemzetiségi gyermekek magyar nyelvre tanításának céljai 
egyaránt szerepet kaptak. A törvény lehetővé tette az állami óvodafenntartást, és ott, 
ahol óvodák léteztek, kötelezővé tette az óvodák látogatását, továbbá egységesen 
szabályozta az óvodák működését!. A törvény elfogadása új fejezetet nyitott a hazai 
óvodaügy fejlődésében. Nagyobb lendületet kapott az óvodák gyarapodása, még job- 
ban növekedett az óvóképzők és a képzett óvónők száma (ami komoly feszültségek- 
hez vezetett), és hamarosan újabb óvodapedagógiai irányzatok jelentkeztek (Vág, 
1979; Sztrinkóné, 2009; Patyi, 2010). Számos probléma azonban még a törvényes 
rendezés után is megoldatlan maradt, illetve éppen abból fakadt, így a második tan- 
ügyi kongresszus számára az óvodaügy terén is bőven akadt megtárgyalandó, meg- 
reformálandó kérdéskör. 


A második tanügyi kongresszusról általában 


Az első tanügyi kongresszushoz hasonlóan a második tanügyi kongresszus is korá- 
nak (a millenniumi időszaknak, a századvégnek) kiemelkedő pedagógiai eseménye 
volt. A második kongresszus ötletét Nagy László, a kiváló pedagógus, tanítóképző- 
intézeti igazgató vetette fel 1893-ban, a Magyarországi Tanítók Országos Bizottsága 
igazgatótanácsában. A fent említett bizottság mellett főképp a Magyar Pedagógiai 
Társaság karolta fel a kezdeményezést (Felkai, 1971). A három évig tartó előkészítő 
munka során a főbb megoldandó feladatok között szerepelt az oktatásügy felépítésé- 
nek ésszerűsítése, az iskolafokozatok közötti átmenetek tisztázása, a tanítási-neve- 
lési módszerek fejlesztése, a tanító- és tanárképzés megreformálása és a pedagógu- 
sok helyzetének javítása (Széchy, 1997). A kongresszus 1896. július 2-11. között 
zajlott le Budapesten. Az előértekezleten elnöknek Heinrich Gusztávot, a Magyar 


1 1891. évi XV. törvénycikk a kisdedóvásról: https://bit.1y/3Rc4ODr 

Pedagógiai Társaság elnökét, főtitkárrá Nagy Lászlót választották. Az együttes ülé- 
seken és a 19 szekcióban 169 előadás hangzott el, a hivatalos résztvevők száma meg- 
haladta a négy és félezret. A 19 szakosztály által felvetett témák felölelték többek 
között az iskolai pedagógia, a családi nevelés, az egyes iskolatípusok, az egészség- 
ügyi nevelés, és a nőnevelés kérdéseit (Felkai, 1971; Széchy, 1997). 

Tanulmányunk terjedelmi keretei és a bevezetőben említett cél nem teszi lehe- 
tővé számunkra a második tanügyi kongresszus által elért eredmények átfogó érté- 
kelését. Az alábbiakban csak arra szorítkozunk, hogy a neveléstörténeti irodalomban 
fellehető néhány mérvadó értékelést felemlítsünk. Zibolen Endre egy 1967-ben meg- 
jelent tanulmányában megjegyezte, hogy arányait tekintve a második kongresszus 
majdnem húszszorosan felülmúlta az elsőt. A történeti súlyáról már nem mondható 
el ez: ,,...az ezredéves ünnepségek idején egy volt csupán mintegy hatvan hasonló 
rendezvény sorában. Szelleme is belesimult a millenáris ünnepségek önáltató, dísz- 
magyaros, a valódi társadalmi és gazdasági problémákat elkendőző szellemiségébe" 
(Zibolen, 1967:612-613). Felkai László az 1970-es évek elején megfogalmazott né- 
Zete szerint ,,...a látszólagos siker mögött eredménytelenség húzódott meg" (Felkai, 
1971:144). Kelemen Elemér 2008-ban írt véleménye szerint , kétarcúság" jellemezte 
az 1896-ban megrendezett második Országos és Egyetemes Tanítógyűlést. , Kinyil- 
vánított célja, meghatározott feladata természetesen a kiegyezést követő korszak ok- 
tatásügyi eredményeinek számbavétele, a rendszer szükségessé váló korrekciójára 
és a századforduló új feladataira vonatkozó ajánlások megfogalmazása volt. Az 
egyes szakosztályi üléseknek az eötvösi oktatáspolitika és a magyar pedagógus-tár- 
sadalom demokratikus hagyományait, társadalmi érzékenységét is felmutató kritikai 
megnyilvánulásai háttérbe szorultak az új nemzetpolitikai célok szolgálatában felso- 
rakozó oktatáspolitika harsányabb, nacionalista és nemzetiségellenes megnyilvánu- 
lásai mögött" (Kelemen, 2008:51). 

A kisdedóvást érintő kérdések a második tanügyi kongresszuson jobbára csak a kis- 
dednevelési szakosztály ülésein merültek fel. Az együttes üléseken elhangzott elő- 
adások többségének már a címe is jelzi, hogy az óvodaügy kérdései kívül maradtak 
az előadók érdeklődési körén (pl. , Állam és iskola", , Társadalom és iskola", , Az 
iskola belső életének szervezete"). Berzeviczy Albert , Egységes nemzeti közoktatás" 
című előadásában olvashatunk mindössze két rövid megjegyzést az óvodaüggyel kap- 
csolatban. Az előadó úgy véli, hogy a magyar nyelv oktatásának sikere a tanítóképzés 
reformja és a hatékonyabb népiskolai felügyelet mellett a kisdedóvási törvény gyor- 
sított végrehajtásán is múlik (Nagy — Beke — Kovács — Hajós, 1898). Majd ezután az 
óvó- és tanítóképzés egyesítéséről szólt: , Az óvónők és tanítónők képzésének egye- 
sítése legalább is lehetségessé volna teendő, mert magam is azt hiszem, hogy a jövő 
fejlődés ily egyesítésre fog vezetni" (Nagy — Beke — Kovács — Hajós, 1898:156). 
Berzeviczy Albert előadásának alapeszméjét az alábbi módon határozta meg: 
,5:. közoktatásügyünket határozottan nemzeti irányban kell fejlesztenünk, és szerve- 
zetét lehetőleg egységessé, egy valódi organizmussá kell alakítanunk..." (Nagy — 

Beke — Kovács — Hajós, 1898:153-154). Úgy vélem, a kongresszus egész munkájá- 
nak ez a két törekvés jelölte ki a legfőbb irányait. 

A kisdednevelési szakosztály elnökévé Dr. Hagara Viktort, az Országos Kisded- 
óvó Egyesület elnökét választották. A szakosztálynak volt még 3 alelnöke, 7 titkára, 
és több mint 200 tagja. A két szakosztályi ülésen 14 előadó hat témát tárgyalt (Peres 
Sándor két témával kapcsolatban is előadott) (Nagy — Beke— Kovács — Hajós, 1898). 
A tárgyalt hat téma közül csak egy, a tanító- és óvónőképzés egyesítése eredménye- 
zett ellentétes tartalmú előadásokat és éles vitát, ezért a továbbiakban előbb az öt 
, konszenzusos? téma tárgyalását ismertetem, majd elkülönülten tárgyalom az egye- 
sítés kérdéskörét. 

Az első szakosztályi ülésnap első tárgyalt témája , A közös kisdednevelés csalá- 
dias jellege" volt, melyet két előadó (Molnár Mária és Berényiné Békés Júlia) veze- 
tett fel. A téma címe tulajdonképpen két problémakört ötvözött. Régi törekvése volt 
már akkor a hazai óvodaügy fő képviselőinek, hogy levetkőzzék az első óvodákra 
olyannyira jellemző iskolás jelleget, és családias jelleggel váltsák fel azt. Másrészt 
pedig kezdetben az óvodák szinte kizárólag az alacsonyabb társadalmi rétegekből 
származó gyermekek számára létesültek. Több oka volt, hogy hosszú idő óta szeret- 
ték volna már az óvoda, , a közös kisdednevelés" áldásait szélesebb körben, a maga- 
sabb társadalmi rétegekből származó gyermekek számára is hozzáférhetővé tenni. 
Az 1891. évi kisdedóvási törvény az iskolás jelleg leküzdésében határozott, a maga- 
sabb társadalmi rétegekből származó gyermekek felé való nyitásban pedig felemás 
rendelkezéseket tartalmazott." Mindkét területen volt azonban még tennivaló, amikre 
a két felvezető előadás részletesen rámutatott. 

Ahogyan Hagara Viktor szakosztályelnök is megállapította, nem volt lényeges 
eltérés a két előadó felfogása között, ezért a vita csak részletkérdéseket érintett. A 
szakosztály a témában összevont határozatot fogadott el, melyből az alábbiakban ki- 
emelek néhány gondolatot. A határozat elején lévő , Irányelvek" tartalmazzák a főbb 
alapelveket. , 1. A kisdedóvodák első sorban a szegénysorsú szülők kisdedeit karol- 
ják fel, hogy míg az anya kenyérkereset után jár, addig kisdedek megóvásában és 
nevelésében az anyát helyettesítse. De szükséges a közös kisdednevelés az intelli- 
gens szülők gyermekeinek is, mert a kisded leginkább a hasonkorú társak között fej- 
lődik, a kiknek eszmemeneteit követni tudja és gondolatkörét osztja... 2. Mivel a 
kisdedet az óvoda édes anyja karjaiból veszi át, kell, hogy az óvodai nevelés folyta- 
tása legyen az anyai nevelésnek, szóval családias jelleggel bírjon. 3. A rendszeres 
pedáns iskolai modort az újabb időben a legtöbb óvodában meghonosított kedélyes 
nevelés teljesen küszöbölje ki" (Nagy — Beke — Kovács — Hajós, 1898:537). 

A családias jelleg, és a szélesebb társadalmi rétegek kisdedeinek nevelése érde- 
kében a határozat több gyakorlati intézkedést is javasolt. A teljesség igénye nélkül 
néhány: az iskolaszerű rendszeres foglalkozások helyett több szabadfoglalkozást en- 
gedjenek a gyermekeknek. A szemléltetőeszközöket cseréljék le játékeszközökre. A 
szabad játék céljából az akkoriban szokásos két terem mellett lássák el az óvodákat 
harmadik teremmel is. A családias nevelés érdekében az óvodákban egy vezetés alatt 

40 gyermeknél több ne legyen. Az óvónő illetménye a jövőben legyen azonos a ta- 
nítóéval (Nagy — Beke — Kovács — Hajós, 1898). 

Az első szakosztályi ülésnap második témája a szakfelügyelet kérdésköre volt, 
két előadóval (Eötvös Károly Lajos és Fábián Irma). A szakfelügyelet kérdését a 
fentebb már említett, 1891-es kisdedóvási törvény nem rendezte megnyugtató mó- 
don. A 28. § első bekezdése értelmében a kisdedóvodák és gyermek-menedékházak 
felett az állami főfelügyeletet a vallás- és közoktatási miniszter a királyi tanfelügye- 
lőkre vagy helyetteseikre bízta". Nem működött azonban jól a felügyeleti rendszer, 
az iskolákra , szakosodott" tanfelügyelőknek sem elég ideje, sem elég szakértelme 
nem volt a hatósági körükbe tartozó óvodák szakszerű ellenőrzésére. 

A két előadó különböző megoldásokat vázolt fel. Eötvös Károly Lajos, aki maga 
is tanfelügyelőként tevékenykedett, továbbra is meghagyta volna a királyi tanfelü- 
gyelők kezében az óvodák ellenőrzésének, felügyeletének jogát. A szakértelem biz- 
tosítása érdekében véleménye szerint, mint hatósági jogkör nélküli segítő-tanácsadó- 
kat, a felügyeleti munkába be kell vonni az adott kerület képzőintézetének tanárait, 
illetve más jeles óvodai szakembereket. Fábián Irma ellenben arra tett javaslatot, 
hogy az iskolákat felügyelő tanfelügyelők mellé nevezzenek ki az óvodákat ellen- 
őrző , segédtanfelügyelőket", és lássák el őket hatósági jogkörökkel. A rövid vitát 
követő szakosztályi szavazás Fábián Irma álláspontját támogatta (Nagy — Beke — 
Kovács — Hajós, 1898). 

A második szakosztályi ülésnap elsőként tárgyalt témája a , kisdednevelés nem- 
Zeti iránya" volt. Berzeviczy Albert plenáris előadása kapcsán fentebb már említet- 
tük, hogy meglátásunk szerint az egész második tanügyi kongresszus egyik fő törek- 
vése a hazai közoktatás nemzeti irányú fejlesztése volt. A kisdednevelési szakosztály 
munkáját is meghatározta ez a fő törekvés, a kisdednevelés nemzeti irányú fejlesz- 
tése a szakosztály alaptörekvésének tekinthető volt. A témát a szakosztályi ülésen 
három előadó bontotta ki. Az első előadó Székely Gáborné szegedi óvónő volt, a 
, Kisdedóvói magyar alaki munkák" című könyv szerzője. Ő a gyakorlatiasabb vé- 
génél igyekezett fogást találni a kérdésen és olyan konkrét intézkedéseket javasolt, 
melyek a kisdedóvás nemzeti szellemű fejlesztését szolgálják. Nemzeti szellemű 
óvodapedagógiai szakirodalom, kisdedóvói könyvtárak, szakfelügyelet, megyei 
óvónői körök szervezése, az óvodában magyaros foglalkoztatási eszközök és módok, 
jó magyar társalgás, versek, mondókák és dal, magyaros alaki munka és népi játékok 
szolgálnák nézete szerint a nemzeti szellem fejlesztését. 

A téma második előadójának, Csontosné Aczél Máriának az expozéjában keve- 
redtek a neveléselméleti, az oktatáspolitikai és a gyakorlatias jellegű felvetések. Elő- 
adásában nagyon erősen tükröződött a századvégi korhangulat, a széles körben jelen 
lévő magyarosító törekvések. Előadása elején meghatározta, hogy mit ért a kisded- 
nevelés nemzeti irányán: ,,...a magyar nemzet eredeti lelki világát, ennek kapcsán a 
magyar nemzet eredeti sajátságait a kisded zsenge lelkébe ültetni, plántálni oly mó- 
don, az ő korukhoz mérten, még csak szoktatás és gyakorlat útján, hogy az a gyenge 
ébredező lelkükbe oly mély gyökeret verjen, hogy azt onnan semmiféle külső 

behatás a későbbi korban ki ne tépje, de erősítse" (Nagy — Beke — Kovács — Hajós, 
1898:550). Irányt kívánt mutatni az oktatáspolitikának is: , A nemzeti népnevelést, a 
népiskolákon kívül a kisdedóvodáknak kell megteremteni, mindenütt, de különösen 
a nemzetiségi vidékeken... Legyenek a nemzetiségi vidékeknek óvodáik, hol kizáró- 
lag magyarajkú kisdednevelők foglalkozzanak. Az a gyermek, ki két-három éven 
keresztül látogatja a kisdedóvodát, játszva szokja meg a magyar nyelvet és a magyar 
nyelven való gondolkozást, érzést. Így nemcsak nyelvében, de érzelmeiben is ma- 
gyar lesz" (Nagy — Beke — Kovács — Hajós, 1898:550-551). A nemzeti nevelés mód- 
járól, módszereiről is részletesen szólt. Összefoglalóan az alábbi módon jelölte ki a 
tennivalókat: ,,... legyen nemzeti irányú a beszéd, a játék, a foglalkozás, minden, a 
mit lát, hall a gyermek. Mellőzzük (szépsége mellett is) a mi idegen; legyenek játé- 
kaink, szemléltető képeink, társalgásunk, az alaki munkák, versek, dalok stb. ma- 
gyarosak,..." (Nagy — Beke — Kovács — Hajós, 1898:551). 

A téma harmadik előadója, Láng Mihály a nemzeti nevelés kérdéskörét fogal- 
milag, elméletileg igyekezett tisztázni. Értekezett többek között a , nemzeti életről", 
a , nemzeti szellemről", valamint a , faji jellegről". A 20. század első felének nem- 
zetkarakterológiai jellegű vizsgálatait mintegy megelőlegezve vette számba a ma- 
gyar nép jellemző karaktervonásait (nemes büszkeség, bátorság, szabadság, vendég- 
szeretet stb.) (Nagy — Beke — Kovács — Hajós, 1898). Nemzeti sajátosságainkat né- 
Zete szerint meg kell tartanunk és át kell adnunk a testvérnépeknek, és úgy vélte, 
éppen ebben van óriási szerepe az óvodának. , A magyar nemzet sajátságait át kell 
vinnünk a testvérnépek kisdedeibe. Ha virágzó, tiszta, hatalmas a magyarnak nem- 
zeti szelleme, az a benne rejlő erejénél fogva már önmagában is hódit. Hiába tagad- 
ják: virágzó, művelt nemzethez tartozni dicsőség. Nemzeti szellemünknek harcza 
fölényéért, nemzeti szellemünk hóditó munkája egész jussáért a kisdedóvó-intézet- 
ben megy végbe" (Nagy — Beke — Kovács — Hajós, 1898:557). 

Az előadó a nemzeti nevelés tekintetében kiemelte még az óvóképzés jelentősé- 
gét, hiszen a képzőintézetekben kell felkészíteni a növendékeket arra, hogy a nem- 
zeti szellemet megfelelő pedagógiai eszközökkel ültessék át a kisdedekbe. 

Hagara Viktor szakosztályelnök a kérdés tárgyalását azzal a megjegyzéssel zárta 
le, hogy az előadók javaslatai nem ellentmondók, és a vitában sem szólt ellenük senki. 
Úgy vélem, éppen a vita elmaradása mutatja nagyon élesen, hogy legalábbis a kis- 
dednevelési szakosztályban nem érvényesült a kongresszus , országos" jellege. Az 
akkori Magyarországon élő számos nemzetiség óvodapedagógusai nem kaptak teret 
a véleményük megfogalmazására. Végül a szakosztály egy nagyon részletes javaslat- 
csomagot szavazott meg, melyben kitértek a szülők, a társadalom, az óvónők és a 
kisdedóvó intézetek és a kormány teendőire is (Nagy — Beke — Kovács — Hajós, 1898). 

A második szakosztályi ülésnapon szerepelt még két téma, melyek előadása a 
legcsekélyebb vitát sem generált, ezért jómagam is csak épp megemlítem őket. A 
kisdednevelési irodalom tárgyában Halász Sarolta és Peres Sándor adtak elő. Az elő- 
adók központi gondolata az volt, hogy az óvodapedagógiai szakirodalmat elsősorban 
a lélektani kutatások alapján kell fejleszteni. Ezt a gondolatot fejezte ki a határozati 
javaslat első pontja is: , Szakirodalmunk fejlesztésének nincs más célja, mint a 

magyar nemzeti kisdednevelésnek ember-, különösen lélektani alapon való javítása, 
tökéletesítése" (Nagy — Beke — Kovács — Hajós, 1898:588). 

A szakosztályban utolsóként felvetett téma a kisdedóvó-képezdei ének- és zene- 
tanításról szólt, egy előadóval (Völgyi Lajos). Mivel az előadó az ének- és zenetaní- 
tás (a hegedű) súlyát növelni kívánta a képzőkben, ezért javaslatai között ott szere- 
pelt a képzés idejének 3 évre emelése is. 


A tanító- és óvónőképzés egyesítése 


Mint fentebb említettük, ellentétes felfogások ütközését, vitákat eredményezett a ta- 
nító- és óvónőképzés egyesítésének témája a második szakosztályi ülésnapon. Az 
egyesítés gondolata, már az első tanügyi kongresszuson, 1848-ban is felmerült. A 
két kongresszus közötti csaknem 50 évben is többször felbukkant (például a kisded- 
óvási törvényjavaslat vitájakor), és a második kongresszus körüli években is napi- 
renden volt. (Gábris, 1996; Patyi, 2020). Nem különösebben meglepő, hogy a kis- 
dedóvási szakosztály legnagyobb vitát kiváltó témájává vált, melyről három előadó 
fejtette ki véleményét. 

Az első előadó, Greguss Ida a két addig elkülönült képzési forma részleges egye- 
sítése érdekében emelt szót. Koncepciója értelmében két éven keresztül a két pálya 
növendékei együtt tanultak volna egy ún. előiskolában, melyhez gyakorló óvoda és 
iskola egyaránt tartozott volna. Két év közös tanulmány után a növendékek szabadon 
megválaszthatták volna tervei szerint azt, hogy a további egy (összesen tehát három) 
évig tartó óvóképzésben, vagy a további két (összesen négy) évig tartó tanítóképzés- 
ben folytatják-e a tanulmányaikat. 

Peres Sándor viszonylag rövid expozéjában a két képzési forma teljes egyesítése 
mellett foglalt állást, és beszéde elején pedagógiai és nemzeti indokokat hozott fel. 
A kongresszus alapszellemiségével összhangban azt vallotta, hogy egyesíteni kell és 
nemzetivé tenni az óvodát és az iskolát. Az óvoda és iskola egyesítése aztán magával 
vonja az óvó- és tanítóképzés egyesítését is. Hivatkozott továbbá pénzügyi indo- 
kokra (például arra, hogy a külön képző-intézetek fenntartása többe kerül), szociális 
okokra (sok a munkanélküli óvónő) és oktatáspolitikai érvekre (tanítóhiány van), és 
számított a politikusok, a mérvadó szakemberek támogató hozzáállására. Peres Sán- 
dor rövid előadása keretében az egyesített képzés gyakorlati problémáival (tanítási 
idő, tananyag stb.) nem foglalkozott. Az előadás végén az alábbi, rövid javaslatcso- 
maggal állt elő. ,, 1. Pedagógiai, tanügyi közigazgatási, pénzügyi okok és a nemzeti 
nevelés szempontjai szükségessé teszik az óvoda és iskola s ebből folyólag az óvó- 
és tanítónőképzés egyesítését. E mellett szól tanügyünk története, a tanítóhiány és az 
óvónőknek túlságos nagy számban való képzése is. Az egységes képzést nyújtó in- 
tézetek a mai tanítóképző-intézetek volnának, némileg átalakított tantervvel; mellé- 
jük a minta-iskolán kívül minta-óvoda állítandó. Női óvónőképzőintézeteink is ilyen 
egységes képzést nyújtó intézetekké alakítandók át. 3. A vallás- és közoktatásügyi 
kormány elé memorandum terjesztessék, a mely az egyesítést okolja meg és minden 
részletében tárja fel" (Nagy — Beke — Kovács — Hajós, 1898:569). 

Fodor Lajos, a téma harmadik előadója terjedelmes előadásában teljes mellszé- 
lességgel az egyesítés gondolatával szemben állt ki. Előadásában sorra vette az egye- 
sítés mellett részben a kongresszuson, részben egyéb fórumokon felhozott indokokat, 
és rendre megcáfolta őket. Véleménye szerint az óvoda és az iskola más és más ne- 
velői magatartást, módszereket igényel, így a kétfajta képzésnek is alapvetően külön- 
bözőnek kell lenni. Véleményét tömören fejezik ki az alábbi sorok. , Ily egymástól 
nagyon eltérő, külön külön teljesen egységes készültséget, egymástól elütő szaksze- 
rűséget kívánó képzés, tehát úgy az óvodának, mint az iskolának határozott hátrá- 
nyára válnék; alapos kiképzést egyik pályára sem adna, vagy az iskolában nem volna 
képes czéltudatosan eljárni a tanítónő, vagy az óvónő követne tanításszerű eljárást, a 
mivel most is vádolják az óvodát" (Nagy — Beke — Kovács — Hajós, 1898:574). 

A három előadást hosszas vita, majd szavazás követte. A szavazás során a jelen- 
lévők Peres Sándor teljes egyesítést célzó indítványát és a fentebb már ismertetett 
határozati javaslatait fogadták el. 


A második tanügyi kongresszus kisdedóvási vonatkozásai 
és a korabeli pedagógiai sajtó 


Tanulmányunk végén csak röviden írunk arról, hogy két fontos korabeli pedagógiai 
sajtótermékben, a Kisdednevelésben és a Néptanítók Lapjában milyen sajtóvissz- 
hangja volt a második tanügyi kongresszus kisdedóvási vonatkozásainak. Fejezetünk 
szűkre szabott keretei a megjelent írások tartalmi elemzését nem teszik lehetővé (az 
egy másik tanulmány témája lehetne), inkább csak számszerű adatokat közlünk a 
téma felmerülésével kapcsolatosan. 

A dualista korszak egyik alapvető pedagógiai szakmai orgánuma az 1868-tól fo- 
lyamatosan megjelenő Néptanítók Lapja volt. A sajtótermék részben a kultuszmi- 
nisztérium népoktatási intézmények számára kiadott , hivatalos" lapja, vagyis tan- 
ügyi közlönye volt, másrészt pedig a tanítók és tanárok alapvető szakmai fórumaként 
funkcionált. Korszakunkban (1896-tól) a felelős szerkesztő Ujváry Béla, a segéd- 
szerkesztő Göőz József volt, és a lap heti két alkalommal jelent meg. 

Az Arcanum Digitális Tudománytár keresőfunkciójának segítségével megálla- 
pítható, hogy a kongresszust megelőző évben, 1895-ben és a kongresszust követő, 
1897-es évben a lapban egyetlen olyan írás sem jelent meg, amely a kongresszusnak 
a kisdednevelési vonatkozásait érintette volna. Az 1896-os évben, jóllehet, a tanügyi 
kongresszussal nagyon nagyszámú írás foglalkozott, ezek között a kisdednevelési 
szakosztály tevékenységével csak kevés, mindössze öt. Az öt írás szerzői többnyire 
beszámoltak a konferencia szakosztályainak üléseiről, így többek között a kisdedne- 
velési szakosztály munkájáról is. Kiemelt figyelmet azonban a kisdednevelési szak- 
osztály egyetlen írás keretében sem kapott. Talán levonhatjuk mindebből azt az ál- 
talános következtetést, hogy a kisdednevelés kérdésköre iránt a korszak néptanítósá- 
gának körében csekély volt az érdeklődés. 

A Kisdednevelés című lap 1879-től jelent meg, a Kisdednevelők Országos Egye- 
sületének szakmai kiadványa, és a hazai óvodai nevelők legfontosabb szakmai saj- 
tóorgánuma volt. A folyóirat mindenkori célja az óvodapedagógia elméletének és 

gyakorlati kérdéseinek, az óvodaügy aktuális problémáinak a tematizálása volt. Kor- 
szakunkban a főszerkesztő Peres Sándor volt, és a lap kéthetente jelent meg. A saj- 
tóterméknek a kutatásunk középpontjában álló 1896-os évben tematikus egységei 
voltak: a hivatalos rész (törvények, rendeletek, kinevezések), és a nem hivatalos rész 
(vezércikkek, nevelés- és módszertan, óvodai gyakorlat, irodalom, külföld, egész- 
ségügy, egyesületek és intézetek). 

Nem lehet csodálkozni azon, hogy a második tanügyi kongresszussal kapcsolat- 
ban a lapban megjelent hosszabb-rövidebb írások mindegyikének volt kapcsolódása 
a kisdednevelés kérdésköreihez. A kongresszust megelőző évben 12 írás foglalkozott 
a tervezett tanügyi kongresszussal. Ismertették a kongresszus felhívását, a menet- 
rendjét, és több alkalommal is bemutatták a kisdednevelési szakosztály főbb terve- 
Zett témáit, illetve biztattak azoknak a megvitatására. Természetesen a legtöbb írás 
(31 darab) ebben a folyóiratban is 1896-ban foglalkozott a kongresszus kisdedóvási 
vonatkozásaival. A cikkek részben a tételek megvitatásáról, részben a kongresszus 
munkájának az ismertetéséről, részben pedig a kisdednevelési szekció eredményei- 
ről, határozatairól szóltak. 1897-ben azonban már csak hét írásban találunk említést 
a tanügyi kongresszusról. 


Tanulmányunk végén egyfajta értékelésként megállapíthatjuk, hogy a millennium 
évében lezajlott tanügyi kongresszus vitathatatlanul fontos esemény volt óvodape- 
dagógiai, óvodaügyi szempontból is. Jelentősége, jövőbe mutató volta az első tan- 
ügyi kongresszushoz képest csekélyebb volt, és az összes üléseken — mint fentebb 
említettük — az óvodaügy kérdései alig kerültek szóba. A kisdednevelési szakosztály 
ülésein viszont kiváló szakemberek, érdekes és fontos témákról, az akkori jövő meg- 
oldandó problémáit tematizáló, magas szintű, előadásokat tartottak. Az azóta lezaj- 
lott történelmi események fényében nem tűnik szerencsésnek az egész kongresszus 
és a kisdednevelési szakosztály munkájára egyaránt jellemző magyarosító, a korabeli 
nemzetiségek törekvéseit semmibe vevő szellemiség. Meg kell jegyezni még azt is, 
hogy az óvónők súlyos szociális problémái (munkanélküliség, alacsony jövedelem 
stb.) csak más témák mellékszálaként kerültek említésre a szakosztályi üléseken. 

